CELEX: 62008CJ0502
Language: sk
Date: 2009-10-01
Title: Rozsudok Súdneho dvora (siedma komora) z 1. októbra 2009. # Komisia Európskych spoločenstiev proti Španielskemu kráľovstvu. # Nesplnenie povinnosti členským štátom - Smernica 2005/60/ES - Predchádzanie využívaniu finančného systému na účely prania špinavých peňazí a financovania terorizmu - Neúplné prebratie - Neoznámenie opatrení na prebratie. # Vec C-502/08.

Rozsudok Súdneho dvora (siedma komora) z 1. októbra 2009 – Komisia/Španielsko
      (vec C‑502/08)
      „Nesplnenie povinnosti členským štátom – Smernica 2005/60/ES – Predchádzanie využívania finančného systému na účely prania špinavých peňazí a financovania terorizmu – Neúplné prebratie – Neoznámenie opatrení na prebratie“
      1.                     Akty inštitúcií – Smernice – Vykonanie členskými štátmi (článok 249 tretí odsek ES) (pozri bod 21)
      2.                     Členské štáty – Povinnosti – Vykonanie smerníc – Nesplnenie povinnosti – Odôvodnenie založené na vnútroštátnom poriadku –
            Neprípustnosť (článok 226 ES) (pozri body 24, 25)
      3.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom (článok 226 ES) (pozri bod 27)
      Predmet
      
         
               Nesplnenie povinnosti členským štátom – Neprijatie opatrení potrebných na dosiahnutie súladu so smernicou Európskeho parlamentu
                  a Rady 2005/60/ES z 26. októbra 2005 o predchádzaní využívania finančného systému na účely prania špinavých peňazí a financovania
                  terorizmu (Ú. v. EÚ L 309, s. 15) v stanovenej lehote
               
            Výrok
      
         
                  1.
               
               
                  
               
               
                  	Španielske kráľovstvo si tým, že neprijalo všetky zákony, iné právne predpisy a správne opatrenia potrebné na dosiahnutie
                     súladu so smernicou Európskeho parlamentu a Rady 2005/60/ES z 26. októbra 2005 o predchádzaní využívania finančného systému
                     na účely prania špinavých peňazí a financovania terorizmu a tým, že neinformovalo Komisiu Európskych spoločenstiev o ustanoveniach
                     vnútroštátneho práva, ktoré by mali prispieť k zabezpečeniu tohto súladu, nesplnilo povinnosti, ktoré mu vyplývajú z článku
                     45 tejto smernice.
                  
               
            
         
                  2.
               
               
                  
               
               
                  	Španielske kráľovstvo je povinné nahradiť trovy konania.